Diari Oficial de la Generalitat Valenciana


Sumari del DOGV 6941, del 11-01-2013 (2012/11003)

Notificació de la sentència dictada en el procediment ordinari número 600/2009.
-------------------------------------------------------------------------------

### Dades del document

Número de DOGV
:   6941

Data del DOGV
:   11-01-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2012/11904


Organisme emissor
:   Jutjat de Primera Instància i Instrucció Número 1 de Vila-real

Tipus de document
:   Edicte

Notificació de la sentència dictada en el procediment ordinari número 600/2009. [2012/11536]  
En este procediment ordinari número 600/2009 seguit a instàncies del Banc Sabadell, SA, contra Abdellah Habbour s'ha dictat la sentència, que literalment diu el següent:  
«Sentència número 31/2012  
Jutge que la dicta: Juan Manuel Simó Bernat.  
Lloc: Vila-real.  
Data: 20 de març de 2012.  
Part demandant: Banc de Sabadell, SA.  
Advocada: Carmen Romero Martínez.  
Procuradora: Carmen Rubio Antonio.  
Part demandada: Abdellah Habbour (rebel·lia).  
Objecte del juí: -  
Antecedents de fet  
Primer. El procurador de la part actora va presentar demanda de juí ordinari contra Abdellah Habbour, en la qual després d'al·legar els fets i els fonaments de dret que va estimar d'aplicació, va acabar sol·licitant que es dictara sentència per la qual es condemnara la part demandada que pagara a l'actora la quantitat de 20.547,39 euros, més els interessos de demora pactats de conformitat amb el que s'ha estipulat en contracte de compte d'estalvi a computar des de la certificació de saldo aportada fins que es paguen tots els imports acreditats per l'actor, així com el pagament de les costes del procediment.  
Segon. Admesa a tràmit la demanda, es va acordar citar la demandada perquè en el termini de 20 dies sense presentar escrit de contestació, el demandat va ser declarat en situació de rebel·lia processal i es va convocar a les parts a l'audiència prèvia, que va tindre lloc amb l'assistència únicament de la part actora. En la dita audiència va ser proposada i admesa únicament prova documental, per la qual cosa, de conformitat amb el que disposa l'article 429.8 de la Llei d'Enjudiciament Civil, van quedar les actuacions concluses per a sentència.  
Tercer. En la tramitació d'este procediment s'han observat les prescripcions legals.  
  
Fonaments de dret  
Primer. Conforme disposa l'article 1254 del Codi Civil, el contracte existix des que una o diverses persones consenten a obligar-se respecte d'una altra o altres a donar alguna cosa o prestar algun servici, establint l'article 1256 que la validesa i compliment dels contractes no pot deixar-se a l'arbitri d'una de les parts contractants, precisant així mateix l'article 1156 del mateix cos legal que les obligacions s'extingixen pel pagament o compliment i segons l'article 1157, no s'entendrà pagat un deute sinó quan completament s'haguera entregat la cosa o feta la prestació en què l'obligació consistia.  
De la prova practicada en estes actuacions, a la vista dels documents acompanyats a la demanda, no impugnats de contrari, produint els efectes probatoris de l'article 326 de la Llei d'Enjudiciament Civil, ha quedat acreditada l'existència i veracitat de la relació contractual que hi ha entre ambdós parts en virtut de la qual la part demandada Abdellah Habbour va subscriure en data 28 d'abril de 2004 amb l'actor Banc Atlàntic, SA, un compte d'estalvi premiat (document número 2 acompanyat junt amb la demanda), procedint-se a l'obertura a favor del demandat d'una línia de descompte, produint-se una sèrie d'impagats, que en data 24 de juny de 2005 ascendia a la quantitat de 20.547,39 euros, com queda acreditat amb la certificació de saldo intervinguda notarialment (document número 3 acompanyat junt amb la demanda); per tant, la quantia deguda per Abdellah Habbour ascendix a 20.547,39 euros.  
Tenint en compte que ha sigut interpretat pel nostre Tribunal Suprem l'article 217 de la Llei d'Enjudiciament Civil en el sentit que a l'actor li incumbix la prova dels fets que són constitutius de la seua demanda així com dels precisos i necessaris perquè nasca l'acció exercida, havent d'acreditar la part demandada els fets impeditius o extintius, per la qual cosa, no havent-se provat pel demandat el pagament de la quantitat deguda, s'imposa l'acolliment integre de la demanda a l'estimar acreditats els fets bàsics en què esta es fonamenta i sense que pel demandat s'haja provat fet algun extintiu o impeditiu que el deslligue del seu pagament.  
Segon. De conformitat amb l'article 1108 del Codi Civil en relació amb l'article 1100, si l'obligació consistix en el pagament d'una quantitat de diners i el deutor incorre en mora, la indemnització dels danys i perjuís, no havent-hi pacte en contra, consistirà en el pagament dels interessos convinguts i a falta de conveni, en l'interés legal, interessos que s'entendran meritats des de la data de la interposició de la demanda.  
En el present cas, hi ha pacte contractual d'interessos, i consistiran en el pagament dels interessos pactats a computar des de la certificació de saldo aportada fins que se satisfacen tots els imports acreditats per l'actor.  
Tercer. De conformitat amb el que disposa el paràgraf primer de l'article 394 de la Llei d'Enjudiciament Civil, a l'estimar-se íntegrament la demanda plantejada han d'imposar-se les costes a la part demandada.   
Vistos els preceptes esmentats i la resta de general i pertinent aplicació,   
Dispose  
Que estime íntegrament la demanda interposada per la representació del Banc de Sabadell, SA, contra Abdellah Habbour, condemne Abdellah Habbour a abonar al Banc de Sabadell, SA, la quantitat de 20.547,39 euros, més els interessos de demora pactats de conformitat amb el que s'ha estipulat en contra de compte d'estalvi a computar des de la certificació de saldo aportada fins que se satisfacen tots els imports acreditats per l'actor, i tot això amb la imposició expressa al demandat de les costes processals.  
Notifiqueu esta resolució a les parts, i feu-los saber que no és ferma.  
Mode d'impugnació: mitjançant un recurs d'apel·lació davant de l'Audiència Provincial de Castelló (art. 455 LECn). El recurs s'interposarà per mitjà d'escrit presentat en este Jutjat en el termini de vint dies, i s'exposaran les al·legacions en què es basa la impugnació, a més de citar la resolució apel·lada i els pronunciament que impugna (art. 458.1 i 2 LECn). De conformitat amb el que disposa la disposició addicional 15a de la Llei Orgànica 1/2009, de 3 de novembre, deurà la part recurrent constituir depòsit per a recórrer per import de 50 euros, excepte el Ministeri Fiscal i les entitats exemptes que es contenen en el dit precepte legal. A l'interpolar-se recurs, haurà d'acreditar-se haver-se consignat la quantitat objecte de depòsit en l'entitat Banesto, en el compte de consignacions d'este Jutjat (número compte 1350), i en el compte corresponent a este expedient (jjjj 0000 cc eeee aa) indicant, en el camp «concepte» el codi «02 civil-apel·lació» i la data de la resolució recorreguda amb el format dd/mm/aaaa. Si l'ingrés és per transferència bancària, després de completar el codi de compte corrent (CCC, 20 dígits), s'indicarà en el camp «concepte» el número de compte, el codi i la data en el format ja indicat.  
Esta és la meua sentència, de la qual s'ha de portar una testimoniança a les actuacions que l'han motivada i ha de quedar l'original en el llibre de sentències, que pronuncie, mane i firme.»  
I atés que el demandat, Abdellah Habbour, es troba en parador ignorat, expedisc este edicte a fi que li valga de notificació de forma deguda.   
  
Vila-real, 29 d'octubre de 2012.- El secretari judicial: Joaquín Ricardo Ventura Monfort.